
4 priedas


PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	Pirkimo pavadinimas
	Programinės įrangos „Visma Business“ licencijų palaikymo paslaugos

	Sutarties data
	2026-  -
	Sutarties numeris
	UFS-2026-



	1. SUTARTIES ŠALYS

	1.1. Pirkėjas
	1.1.1. Pavadinimas
	Lietuvos Respublikos Seimo kanceliarija

	
	1.1.2. Juridinio asmens kodas
	188605295

	
	1.1.3. Adresas
	Gedimino pr. 53, 01109 Vilnius

	
	1.1.4. PVM mokėtojo kodas
	LT886052917

	
	1.1.5. Atsiskaitomoji sąskaita
	LT464040063610002336

	
	1.1.6. Finansų įstaiga, finansų įstaigos kodas
	Lietuvos Respublikos finansų ministerija, finansų įstaigos kodas 40400

	
	1.1.7. Telefonas
	(0 5) 239 6060

	
	1.1.8. El. paštas
	priim@lrs.lt

	
	1.1.9. Šalies atstovas
	

	
	1.1.10. Atstovavimo pagrindas
	

	1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. pašto adresą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui Paslaugas –  Programinės įrangos „Visma Business“ licencijų palaikymo paslaugas ir kitas paslaugas, kaip nurodyta Bendrųjų sąlygų 1.1.1.4 papunktyje  (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Programinės įrangos „Visma Business“ licencijų palaikymo paslaugų techninė specifikacija“ (toliau – Techninė specifikacija) ir Sutarties priede Nr. 2 „Kainų lentelė“.

	3.2. Pirkimo pavadinimas ir numeris
	Programinės įrangos „Visma Business“ licencijų palaikymo paslaugos, Nr. _________

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą
	Tiekėjas Paslaugas įsipareigoja teikti  nuo 2027 m. sausio 1 d. iki 2027 m. gruodžio 31 d. įskaitytinai

	4.2. Paslaugų / jų dalies / etapo / periodo suteikimo termino pratęsimas
	Netaikoma

	4.3. Užsakymų teikimo tvarka
	Netaikoma

	4.4. Dėl minimalios Užsakymo vertės ar apimties
	Netaikoma


	4.5. Pateikiami dokumentai
	Turi būti pateikiami šie dokumentai: Sąskaita.  Tiekėjui pradėjus teikti Paslaugas, už laikotarpį  nuo 2027 m. sausio 1 d. iki 2027 m. gruodžio 31 d. Pirkėjui pateikiama Sąskaita, kurią priimdamas Pirkėjas priima ir pradėtas teikti Paslaugas (Pirkėjo atstovas įkelia Sąskaitą į Pirkėjo Dokumentų valdymo sistemą), t. y. Paslaugų perdavimas–priėmimas įforminamas Tiekėjui pateikiant Pirkėjui Sąskaitą ir Pirkėjui ją priimant, Paslaugų perdavimo–priėmimo aktas nėra sudaromas.
Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuotos kainos kainodara

	5.2.   Pradinės Sutarties vertė ir Sutarties kaina, kai taikoma fiksuotos kainos kainodara



	Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais).
Sutarties kaina yra (nurodyti sumą skaičiais) Eur (nurodyti sumą žodžiais) su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį.

	5.3. Sutarties kainos / įkainių perskaičiavimas taikant peržiūros taisykles


	Sutarties kaina perskaičiuojama (perskaičiavus Sutarties kainą, Pradinė sutarties vertė ir Sutarties kaina gali būti perskaičiuojamos):
5.3.1. dėl PVM tarifo pasikeitimo;
5.3.2. netaikoma;
5.3.3. dėl kainų lygio pokyčio;
5.3.4. netaikoma.

	5.3.1. Sutarties kainos / įkainių peržiūra dėl PVM tarifo pasikeitimo
	5.3.1.1. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

5.3.1.2. Perskaičiavimas įforminamas Susitarimu ne vėliau kaip per 10 (dešimt) darbo dienų  nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi.  Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Susitarime nurodytos dienos.

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma


	5.3.3. Sutarties kainos / įkainių peržiūra dėl kainų lygio pokyčio
	5.3.3.1 Bet kuri Šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu vartotojų kainų indekso bendras „Vartojimo prekės ir paslaugos“ kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties kainos peržiūra atliekama ne dažniau kaip kas 6 (šešis) mėnesius.
5.3.3.2. Sutarties kaina peržiūrima tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina nėra perskaičiuojama dėl kainų lygio kilimo (negali būti didinami).
5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartotojų kainų indekso bendras „Vartojimo prekės ir paslaugos“ reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinę sutarties vertę.
5.3.3.6. Nauja Sutarties kaina apskaičiuojama pagal žemiau pateiktą formulę:
, kur a – kaina (Eur be PVM)) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina (Eur be PVM)
k – pagal vartotojų kainų indeksą bendras „Vartojimo prekės ir paslaugos“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos peržiūros išsiuntimo kitai Šaliai dieną paskelbtas naujausias vartotojų kainų indeksas bendras „Vartojimo prekės ir paslaugos“.
Indpradžia – laikotarpio pradžios datos (mėnesio) vartotojų kainų indeksas bendras „Vartojimo prekės ir paslaugos“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a1“ suapvalinama iki dviejų skaitmenų po kablelio.
5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, vartotojų kainų indekso bendras „Vartojimo prekės ir paslaugos“ reikšmes su nuorodomis į viešus šaltinius Valstybės duomenų agentūros  Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito vartotojų kainų indekso bendras „Vartojimo prekės ir paslaugos“  ar prašyti perskaičiavimo pagal kitą vartotojų kainų indeksą bendras „Vartojimo prekės ir paslaugos“  nei nurodytas šioje procedūroje.
5.3.3.9. Susitarimas turi būti sudarytas per 5 (penkias) darbo dienas nuo Šalies pateikto tinkamo prašymo perskaičiuoti Sutarties kainą gavimo dienos, išskyrus kai Šalys susitaria dėl ilgesnio susitarimo sudarymo termino.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma

	5.5. Atsiskaitymo su Tiekėju terminas ir tvarka
	[bookmark: _GoBack]5.5.1. Pradėjus teikti Paslaugas  už laikotarpį  nuo 2027 m. sausio 1 d. iki 2027 m. gruodžio 31 d., bet ne vėliau kaip per 30 (trisdešimt) dienų nuo Tiekėjo išrašytos ir Pirkėjui apmokėti pateiktos Sąskaitos, gavimo dienos, Pirkėjas mokėjimo pavedimu sumoka už programinės įrangos „Visma Business“ licencijų palaikymo  už laikotarpį  nuo 2027 m. sausio 1 d. iki 2027 m. gruodžio 31 d. Paslaugas.

5.5.2. Jei Tiekėjas pateikia prašymą dėl avanso mokėjimo ir išankstinio mokėjimo sąskaitą, Tiekėjas ne vėliau kaip per 10 (dešimt) darbo dienų sumoka Tiekėjui avansą.

5.5.3. Apmokėjimo sąlygos  už suteiktas (teikiamas) Paslaugas, sumokama visa Sutarties kaina.

	5.6. Avansas
	Tiekėjui mokėtino avanso dydis 30 (trisdešimt) procentų nuo Pradinės Sutarties vertės be PVM, nurodytos Specialiųjų sąlygų 5.2 punkte. Pirkėjas sumoka Tiekėjui avansą pagal Tiekėjo pateiktą prašymą ir išankstinio mokėjimo sąskaitą ne vėliau kaip per 10 (dešimt) darbo dienų nuo Tiekėjo prašymo ir išankstinio mokėjimo sąskaitos gavimo dienos. Tiekėjui mokėtinos sumos pirmiausia įskaitomos Tiekėjui išmokėto avanso sumai padengti.

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma

	6.2. Terminas Paslaugų trūkumams pašalinti
	Netaikoma

	6.3. Kokybinių kriterijų įgyvendinimo ir tikrinimo tvarka
	Netaikoma


	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda);
Kitais Lietuvos Respublikos civiliniame kodekse, Sutartyje nurodytais prievolių įvykdymo užtikrinimo būdais.

	8.2 Sutarties įvykdymo užtikrinimo galiojimo terminas
	Netaikoma


	8.3. Sutarties įvykdymo užtikrinimo pateikimas
	Netaikoma

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	9.1.1. Jei Pirkėjas, gavęs tinkamai pateiktą ir užpildytą Sąskaitą, vėluoja atsiskaityti už tinkamai Tiekėjo teikiamas (suteiktas) kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dviejų šimtųjų) procento dydžio delspinigius nuo neapmokėtos sumos be PVM už kiekvieną vėlavimo dieną.

9.1.2. Pirkėjas privalo sumokėti Tiekėjui netesybas per 30 (trisdešimt) dienų nuo Tiekėjo pareikalavimo.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną vėlavimo dieną nuo  Pradinės Sutarties vertės be PVM.

9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.

9.2.3. Tiekėjas privalo sumokėti Pirkėjui netesybas per 30 (trisdešimt) dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Specialiosiose sąlygose, tokį pažeidimą padariusi Šalis moka 5 (penkių) procentų dydžio baudą nuo Specialiųjų sąlygų 5.2 punkte nurodytos Pradinės sutarties vertės.  

9.3.2. Nepagrįstai nutraukus Sutarties vykdymą ne Sutartyje nustatyta tvarka, tokį pažeidimą padariusi Šalis moka 5 (penkių) procentų dydžio baudą nuo Specialiųjų sąlygų 5.2 punkte nurodytos Pradinės sutarties vertės.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Tokį pažeidimą padaręs Tiekėjas moka 100 Eur (vieno šimto eurų) dydžio baudą už kiekvieną atvejį.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Tiekėjas pagal Sutartį iš Pirkėjo gautus dokumentus, duomenis ar kitą informaciją atskleidęs tretiesiems asmenims, įskaitant šių dokumentų, duomenų, informacijos paviešinimą, panaudojimą ar kitokį atskleidimą dirbtinio intelekto sprendimuose (išskyrus atvejus, kai dirbtinis intelektas naudojamas tik Tiekėjo vidinėje uždaroje sistemoje, o pagal Sutartį Tiekėjo gauti dokumentai, duomenys, kita informacija negali būti naudojami apmokyti dirbtinį intelektą, neperduodami, neperkeliami ir kitais būdais netampa prieinami trečiosioms šalims, išorinėms sistemoms) be rašytinio Pirkėjo sutikimo (išskyrus teisės aktuose nustatytas išimtis), moka 200,00 Eur (dviejų šimtų eurų) dydžio baudą už kiekvieną atvejį.
Kitą pažeidimą padariusi Šalis moka 200,00 Eur (dviejų šimtų eurų) dydžio baudą už kiekvieną atvejį.

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Netaikoma


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Tokį pažeidimą padaręs Tiekėjas moka 100 Eur (vieno šimto eurų) dydžio baudą už kiekvieną atvejį.


	9.10. Kitos netesybos
	9.10.1. Tiekėjas, pažeidęs asmens duomenų tvarkymo reikalavimą, moka 300 Eur (vieno šimto eurų) dydžio baudą už kiekvieną atvejį.
9.10.2. Tiekėjui pažeidus Techninės specifikacijos 5 punkte nustatytus kibernetinio saugumo reikalavimus, Tiekėjas moka 300 Eur baudą už kiekvieną nustatytą pažeidimo atvejį.


	10. ESMINĖS SUTARTIES SĄLYGOS

	10.1. Esminės Sutarties sąlygos
	Netaikoma

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Sutartis laikoma sudaryta ir įsigalioja Sutarties pasirašymo dieną (antrosios Šalies pasirašymo dieną).
Sutartis galioja iki visiško prievolių įvykdymo (kol bus išnaudota Pradinės sutarties vertė),  bet jos terminas negali būti ilgesnis kaip iki 2027 m. gruodžio 31 d. Paslaugos teikiamos nuo 2027 m. sausio 1 d. iki 2027 m. gruodžio 31 d.

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai Bendrosiose sąlygose ir Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai
	12.2.1. Tiekėjas nevykdo prisiimtų įsipareigojimų už Sutartyje nustatytą Sutarties kainą;
12.2.2. Tiekėjas nesilaiko Sutartyje nustatyto Paslaugų teikimo termino arba vėluoja pradėti teikti Paslaugas daugiau nei 5 (penkias) darbo dienas nuo Sutartyje nustatyto Paslaugų suteikimo termino;
12.2.3. Tiekėjas pažeidžia Paslaugų suteikimo terminą (-us) ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.4. Tiekėjas pažeidžia Paslaugų teikimo terminą (-us) ir dėl Paslaugų teikimo vėlavimo Paslaugos tampa Pirkėjui nebereikalingos;
12.2.5. Tiekėjas suteikia (teikia) Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.6. Tiekėjas pažeidžia Sutarties nuostatas, reglamentuojančias konkurenciją, asmens duomenų apsaugą,  kibernetinio saugumo reikalavimus, intelektinės nuosavybės teises, konfidencialios informacijos tvarkymą;
12.2.7. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo;
12.2.8. Paslaugos pradedamos teikti iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų; 
12.2.9. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis (jos pakeitimas) laikoma keliančiu riziką ar neatitinka nacionalinio saugumo interesų;
12.2.10. Tiekėjas padaro kitą Specialiųjų sąlygų 12.2.1–12.2.9 papunkčiuose nenurodytą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo;
12.2.11. Pirkėjas ne dėl Tiekėjo kaltės arba nenugalimos jėgos aplinkybių vėluoja atlikti mokėjimą arba vykdyti kitą sutartinį įsipareigojimą daugiau kaip 30 (trisdešimt) dienų ir jeigu Tiekėjas apie vėlavimą bent kartą raštu pranešė Pirkėjui.

	13. APLINKOS APSAUGOS IR SOCIALINIAI KRITERIJAI (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)

	13.1. Su perkamomis paslaugomis susiję  aplinkos apsaugos kriterijai 
	Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	Netaikoma


	14. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	14.1.
	Šalys susitaria pakeisti nurodytą Bendrųjų sąlygų papunktį ir išdėstyti jį nauja redakcija:
1.2.7. Jeigu Paslaugų perdavimo–priėmimo akto, kaip atskiro dokumento, reikalauti neprivaloma, tai aiškiai nurodoma Specialiosiose sąlygose. Tokiu atveju Paslaugų perdavimas–priėmimas gali būti įforminamas Tiekėjui pateikiant Pirkėjui išrašytą Sąskaitą ir Pirkėjui ją priimant (Pirkėjo atstovui įkeliant Sąskaitą į Pirkėjo Dokumentų valdymo sistemą). Tais atvejais, kai išrašoma Sąskaita ir Paslaugų perdavimo–priėmimo aktas nepasirašomas,  pasirašytu Paslaugų perdavimo–priėmimo aktu laikoma išrašyta ir Pirkėjo priimta Sąskaita (Sąskaitos išrašymas laikomas Tiekėjo pasirašymu, o Sąskaitos priėmimas – Pirkėjo pasirašymu), o kitos Sutarties nuostatos dėl Paslaugų perdavimo–priėmimo akto išrašymo taikomos ir Sąskaitos išrašymui.

	14.2.
	Šalys susitaria papildyti Bendrąsias sąlygas nurodytu punktu:
7.5. Šalių teisės ir pareigos Pirkėjui pastebėjus trūkumų, kurie pagal Sutartį nėra laikomi Paslaugų trūkumais
Pirkėjui Paslaugų perdavimo–priėmimo metu, bet kuriuo kitu Sutarties galiojimo metu raštu informavus Tiekėją, kad tam tikri Paslaugų teikimo, rezultato kokybės neatitikimai Sutarties ir (ar) įstatymų bei kitų teisės aktų reikalavimams, paslėpti defektai, veiklos sutrikimai ir (ar) pan., kurie pagal Sutarties 1.1.1.6 papunktį nėra laikomi Paslaugų trūkumais, turi būti pašalinti, tokių trūkumų atžvilgiu taikomos Sutarties nuostatos, reglamentuojančios Paslaugų trūkumus. 

	14.3.
	Šalys susitaria pakeisti nurodytą Bendrųjų sąlygų 13 skyrių ir išdėstyti jį nauja redakcija:
13. KONFIDENCIALI INFORMACIJA

13.1. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
13.2. Atsižvelgiant į Bendrųjų sąlygų 13.1 punktą, konfidencialia informacija laikoma bet kokia Pirkėjo  pateikta informacija, nepriklausomai nuo jos pateikimo (gavimo) formos, įskaitant, bet neapsiribojant informacija, susijusi su Pirkėjo technine ir programine informacinių technologijų infrastruktūra.
13.3.  Šalis turi teisę atskleisti kitos Šalies konfidencialią informaciją šiais atvejais:
13.3.1.   konfidencialios informacijos atskleidimas yra būtinas tinkamam Šalies teisių ar pareigų pagal Sutartį  įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
13.3.2.   konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme.
13.4.  Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
13.5.  Šalis atsako:
13.5.1.   už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
13.5.2.   už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
13.6.  Šalis, nepagrįstai atskleidusi kitos Šalies konfidencialią informaciją, privalo sumokėti kitai Šaliai Specialiosiose sąlygose nurodyto dydžio baudą.
13.7. Tiekėjo paskirti asmenys (specialistai), bet kokia forma dalyvausiantys vykdant Sutartį, prieš pradėdami teikti Paslaugas, privalo pasirašyti konfidencialumo pasižadėjimus, kuriuos Tiekėjas nedelsiant pateikia Pirkėjui.
13.8. Tiekėjas užtikrina, kad jo pasitelkti asmenys, bet kokia forma dalyvausiantys vykdant Sutartį, laikysis teisės aktuose numatytų asmens duomenų teisinės apsaugos reikalavimų, elektroninės informacijos saugos reikalavimų ir įsipareigos saugoti asmens duomenų paslaptis perėjus dirbti į kitas pareigas arba pasibaigus darbo ar sutartiniams santykiams.
13.9. Šalių įsipareigojimai saugoti konfidencialią informaciją galioja neterminuotai.
13.10. Tiekėjas įsipareigoja:
13.10.1. naudotis iš Pirkėjo gauta konfidencialia informacija tik sutartinių įsipareigojimų vykdymo tikslais;
13.10.2. jei Tiekėjui kiltų neaiškumas, ar jo turima informacija laikytina konfidencialia, nedelsiant kreiptis į Pirkėją, prašant paaiškinti, ar pirkimo sutarties tikslais tokia informacija yra konfidenciali. Iki išaiškinimo dėl informacijos konfidencialumo gavimo iš Pirkėjo, Tiekėjas tokią informaciją įsipareigoja laikyti konfidencialia;
13.10.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
13.10.4. visais atvejais pranešti Pirkėjui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat Pirkėją nedelsiant informuoti apie aukščiau nurodytų nesklandumų pašalinimą.


	14.4.
	Šalys susitaria pakeisti nurodytą Bendrųjų sąlygų 14 skyrių ir išdėstyti jį nauja redakcija:
14. ASMENS DUOMENŲ APSAUGA

14.1. Sutarties vykdymo tikslu Šalys, kaip duomenų valdytojos, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), gali tvarkyti viena kitos darbuotojų, subtiekėjų darbuotojų ir kitų fizinių asmenų, pasitelktų pirkimo sutarčiai vykdyti, (toliau – Duomenų subjektai) asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus (vardas, pavardė; kontaktiniai duomenys (darbo telefono numeris, darbo elektroninis paštas, darbovietės adresas); užimamos pareigos; įgaliojimų (atstovavimo) duomenys; su kvalifikacija susiję duomenys; šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu).
14.2. Šalys asmens duomenis saugo ne ilgiau kaip 10 (dešimt) metų pasibaigus Sutarčiai. Nebereikalingi asmens duomenys sunaikinami.
14.3. Šalys Sutarties pagrindu tvarkomus asmens duomenis gali teikti: Viešųjų pirkimų tarnybai, Centrinei viešųjų pirkimų informacinei sistemai, teismams, kitoms valstybės institucijoms ir kitiems duomenų gavėjams, teisės aktų nustatyta tvarka turintiems teisę gauti asmens duomenis iš Šalių.
14.4. Duomenų subjektai Šalies (-ių) nustatyta tvarka turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, teisę nesutikti, kad duomenys būtų tvarkomi, teisę į duomenų perkeliamumą. Jeigu duomenys tvarkomi pažeidžiant teisės aktų reikalavimus – pateikti skundą kompetentingai priežiūros institucijai.
14.5. Šalis, prieš perduodama asmens duomenis kitai Šaliai Sutarties sudarymo ir (ar) vykdymo tikslu, įsipareigoja apie tai informuoti fizinius asmenis, kurių asmens duomenys bus perduodami.
14.6. Tiekėjui, teikiant paslaugas, prireikus tvarkyti asmens duomenis Pirkėjo vardu, Šalys susitaria dėl asmens duomenų tvarkymo sąlygų ir vadovaudamosi Reglamento (ES) 2016/679 28 straipsnio bei Standartinėmis sutarčių sąlygomis asmens duomenų tvarkymo sutartyse, patvirtintose Valstybinės duomenų
apsaugos inspekcijos direktoriaus 2021 m. gruodžio 27 d. įsakymu Nr. 1T-117 (1.12.E) „Dėl Standartinių sutarčių sąlygų asmens duomenų tvarkymo sutartyse patvirtinimo“, sudaro rašytinį susitarimą dėl Sutarties papildymo asmens duomenų tvarkymo sąlygomis (viešai neskelbiamos). Tiekėjui bus sudarytos sąlygos susipažinti su susitarimo tekstu ir teikti pasiūlymus dėl šio susitarimo.

	14.5.
	Šalys susitaria pakeisti nurodytą Bendrųjų sąlygų skyrių ir išdėstyti jį nauja redakcija: 
15. INTELEKTINĖ NUOSAVYBĖ

15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė (Pirkėjui suteikiamos išimtinės teisės), pereinanti Pirkėjui nuo Paslaugų perdavimo–priėmimo akto pasirašymo be papildomo apmokėjimo ir be jokių apribojimų (galioja neribotoje teritorijoje neribotą laiką), kurią Pirkėjas gali naudoti, atgaminti, išleisti, versti, perdirbti, publikuoti, viešai rodyti, perleisti, perduoti be atskiro Tiekėjo (Tiekėjo autoriaus) sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise (suteikiamos išimtinės teisės) dėl Paslaugų pobūdžio ir (ar) išimtinių teisių, patentų ir kt. Jei intelektinės nuosavybės teisės negali būti perduodamos nuosavybės teise (suteikiamos išimtinės teisės) dėl Paslaugų  pobūdžio ir (ar) išimtinių teisių, patentų ir kt., Tiekėjas apie tai informuoja Pirkėją iki Paslaugų perdavimo–priėmimo akto pasirašymo.
15.2. Tiekėjas užtikrina, kad Sutarties vykdymui nenaudojami intelektinės nuosavybės teisės saugomi objektai, į kuriuos Tiekėjas neturi reikiamų teisių, ir kad perduodant Pirkėjui paslaugų rezultatą ir su juo susijusios teises, įgytas vykdant Sutartį, įskaitant intelektinės nuosavybės teises, nepažeidžiamos trečiųjų asmenų teisės ir Lietuvos Respublikoje galiojančių teisės aktų reikalavimai.
15.3. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Pirkėjo kaltės.
15.4. Lietuvos Respublikos Seimo logotipas gali būti naudojamas tik Lietuvos Respublikos Seimo kanceliarijos nustatyta tvarka. Tiekėjas taip pat neturi teisės be išankstinio rašytinio Pirkėjo sutikimo naudoti Pirkėjo (Pirkėjo teisėtai naudojamų) ir Lietuvos Respublikos Seimo simbolių, pavadinimo ir ženklų reklamoje, rinkodaroje, bei naudoti kitus intelektinės veiklos rezultatus, kuriuos sukūrė Pirkėjas ir (ar) kurių nuosavybė (išimtinės teisės) priklauso Pirkėjui. Pažeidus reikalavimą, Tiekėjui taikoma Specialiosiose sąlygose nurodyta bauda.
15.5.  Tiekėjas neįgyja nuosavybės, intelektinės nuosavybės teisių į Pirkėjo jam pateiktus duomenis, intelektinės veiklos rezultatus.

	14.6.
	Šalys susitaria pakeisti nurodytą Bendrųjų sąlygų punktą ir išdėstyti jį nauja redakcija:
17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą, kibernetinį saugumą reglamentuojančių teisės aktų ar intelektinės nuosavybės teisių pažeidimo.

	14.7. 
	Šalys susitaria pakeisti nurodytą Bendrųjų sąlygų punktą ir išdėstyti jį nauja redakcija:
21.3. Jei Paslaugų (jų dalies) teikimo sustabdymas atliekamas dėl Bendrųjų sąlygų 21.2 papunktyje nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas  Bendrųjų sąlygų  21.6 papunktyje nustatyta tvarka.

	14.8.
	Šalys susitaria pakeisti nurodytą Bendrųjų sąlygų punktą ir išdėstyti jį nauja redakcija:
21.4. Jei Paslaugų (jų dalies) teikimo stabdymas vykdomas dėl kitų aplinkybių, nenurodytų Bendrųjų sąlygų 21.2 papunktyje ar (ir) Bendrųjų sąlygų 21.2 papunktyje nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Bendrųjų sąlygų 21.6 papunktyje nustatyta tvarka.

	14.9.
	Šalys susitaria papildyti Sutarties Bendrąsias sąlygas nurodytu punktu:
22.2.2.15. Tiekėjas perleidžia Sutarties vykdymą tretiesiems asmenims be rašytinio Pirkėjo sutikimo.

	14.10.
	Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Specialiosiose sąlygose arba prieduose. 

	15. SUTARTIES PRIEDAI

	15.1. Priedas Nr. 1
	Programinės įrangos „Visma Business“ licencijų palaikymo paslaugų techninė specifikacija

	15.2. Priedas Nr. 2
	Kainų lentelė

	16.  SUTARTĮ PASIRAŠANTYS ŠALIŲ ATSTOVAI

	PIRKĖJO ATSTOVAS
	TIEKĖJO ATSTOVAS

